
Okresný súd Námestovo 19Csp/29/2023 5823232136 27. 03. 2025 Mgr. Andrea Novotná ECLI:SK:OSNO:2025:5823232136.3
Uznesenie Okresný súd Námestovo v spore žalobcu: EOS KSI Slovensko, s.r.o., so sídlom 821 09 Bratislava mestská časť Ružinov, Prievozská 2, IČO: 35 724 803, právne zastúpený: Remedium Legal, s.r.o., so sídlom 821 09 Bratislava - mestská časť Ružinov, Prievozská 2, IČO: 53 255 739, proti žalovanému: A. B., nar. XX.XX.XXXX, s trvalým pobytom C., D. XXXX/XX (právny nástupca po: E. B., nar. XX.XX.XXXX, naposledy s trvalým pobytom F., G. XXX/XX, ktorý zomrel dňa XX.XX.XXXX), o zaplatenie sumy 1.068,23 eur s príslušenstvom, o späťvzatí žaloby, takto rozhodol: I. Súd konanie z a s t a v u j e . II. Žalobcovi sa náhrada trov konania n e p r i z n á v a . odôvodnenie: 1. Žalobou doručenou tunajšiemu súdu elektronicky dňa 26.10.2023 sa žalobca prostredníctvom svojho právneho zástupcu voči pôvodnému žalovanému: E. B., nar. XX.XX.XXXX, s trvalým pobytom F., G. XXX/XX domáhal zaplatenia sumy 1.068,23 eur, ďalej úroku z omeškania vo výške 5 % ročne zo sumy 3.293,09 eur od 17.09.2020 do 12.10.2020, 5 % ročne zo sumy 3.158,09 eur od 13.10.2020 do 24.03.2022, 5 % ročne zo sumy 3.038,09 eur od 25.03.2022 do 26.04.2022, 5 % ročne zo sumy 2.918,09 eur od 27.04.2022 do 25.05.2022, 5 % ročne zo sumy 2.798,09 eur od 26.05.2022 do 24.06.2022, 5 % ročne zo sumy 2.678,09 eur od 25.06.2022 do 26.07.2022, 5 % ročne zo sumy 2.558,09 eur od 27.07.2022 do 24.08.2022, 5 % ročne zo sumy 2.438,09 eur od 25.08.2022 do 26.09.2022, 5 % ročne zo sumy 2.318,09 eur od 27.09.2022 do 25.10.2022, 5 % ročne zo sumy 2.198,09 eur od 26.10.2022 do 24.11.2022, 5 % ročne zo sumy 2.078,09 eur od 25.11.2022 do 27.12.2022, 5 % ročne zo sumy 1.958,09 eur od 28.12.2022 do 24.01.2023, 5 % ročne zo sumy 1.838,09 eur od 25.01.2023 do 24.02.2023, 5 % ročne zo sumy 1.718,09 eur od 25.02.2023 do 24.03.2023, 5 % ročne zo sumy 1.598,09 eur od 25.03.2023 do 25.04.2023, 5 % ročne zo sumy 1.478,09 eur od 26.04.2023 do 24.05.2023, 5 % ročne zo sumy 1.358,09 eur od 25.05.2023 do 26.06.2023, 5 % ročne zo sumy 1.238,09 eur od 27.06.2023 do 03.08.2023, 5 % ročne zo sumy 1.118,09 eur od 04.08.2023 do 06.09.2023, 5 % ročne zo sumy 998,09 eur od 07.09.2023 do 04.10.2023, 5 % ročne zo sumy 878,09 eur od 05.10.2023 do zaplatenia a náhrady trov tohto konania. 2. Pôvodný žalovaný sa k žalobe (s prílohami), ktorá mu bola doručená dňa 29.01.2024 spolu s ostatnými písomnosťami (uznesenie tunajšieho súdu č.k. 19Csp/29/2023-79 zo dňa 03.01.2024 a procesné poučenie pre spotrebiteľa) v stanovenej lehote nevyjadril. 3. Následne bolo zistené, že žalovaný dňa XX.XX.XXXX zomrel. Preto súd uznesením č.k. 19Csp/29/2023-103 zo dňa 18.10.2024 rozhodol o pokračovaní v konaní s právnym nástupcom žalovaného - jeho synom: A. B., nar. XX.XX.XXXX, s trvalým pobytom C., D. XXXX/XX (terajší žalovaný), na ktorého v dedičskom konaní prešla pohľadávka, ktorá je predmetom tohto sporu (uvedená pohľadávka bola v dedičskom rozhodnutí - uznesení tunajšieho súdu sp.zn. 16D/30/2024
zo dňa 26.06.2024 špecifikovaná ako pohľadávka EOS KSI Slovensko, s.r.o, so sídlom 821 09 Bratislava, Prievozská 2, IČO: 35 724 803 vzniknutá z titulu uzatvorenia Zmluvy č. 262589521060217 o spotrebiteľskom úvere zo dňa 27.05.2024 vo výške 1.068,23 eur s príslušenstvom). Uvedené uznesenie nadobudlo právoplatnosť dňa 24.10.2024. 4. Podaním doručeným tunajšiemu súdu elektronicky dňa 04.11.2024 zobral žalobca prostredníctvom svojho právneho zástupcu žalobu v celom rozsahu späť z dôvodu, že žalovaný (právny nástupca pôvodného žalovaného A. B.) uhradil pohľadávku, ktorá je predmetom tohto konania (istinu, úroky z omeškania, ako aj trovy konania). 5. Podľa § 144 CSP, žalobca môže vziať žalobu späť. 6. Podľa § 145 ods. 1 CSP, ak je žaloba vzatá späť celkom, súd konanie zastaví. 7. Vzhľadom na dispozitívny úkon žalobcu, ktorým žalobca zobral žalobu celkom späť, súd s poukazom na vyššie citované ustanovenie § 145 ods. 1 CSP konanie zastavil. 8. O náhrade trov konania súd rozhodol podľa § 256 ods. 1 CSP tak, že hoci žalovaný (právny nástupca pôvodného žalovaného A. B.) procesne zavinil zastavenie tohto konania tým, že žalobou uplatnenú pohľadávku žalobcovi uhradil až v priebehu tohto konania, v dôsledku čoho by žalobcovi voči žalovanému prináležalo právo na náhradu dôvodne vzniknutých trov, súd žalobcovi náhradu týchto trov nepriznal, nakoľko žalovaný okrem predmetnej pohľadávky (istiny a úrokov z omeškania) žalobcovi uhradil aj trovy konania. Poučenie: Proti tomuto uzneseniu možno podať odvolanie v lehote 15 dní odo dňa jeho doručenia na Okresný súd Námestovo. V odvolaní sa musí okrem všeobecných náležitostí podania stanovených v § 127 ods. 1 CSP (ktorému súdu je určené, kto ho robí, ktorej veci sa týka, čo sa ním sleduje a jeho podpísania) a § 127 ods. 2 CSP (uvedenie spisovej značky tohto konania) uviesť, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh) - § 363 CSP. Odvolanie možno odôvodniť len tým, že a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci (§ 365 ods. 1 CSP). Rozsah, v akom sa rozhodnutie napáda, môže odvolateľ rozšíriť len do uplynutia lehoty na podanie odvolania (§ 364 CSP). Odvolacie dôvody a dôkazy na ich preukázanie možno meniť a dopĺňať len do uplynutia lehoty na podanie odvolania (§ 365 ods. 3 CSP).

